Puniko

Bonvolu atenti, ke la vorto punikoj ankaŭ estas la Esperanta formo de la latina vorto poeni kaj priskribas la ŝemidajn fenicojn de norda Afriko ĉirkaŭ la antikva urboŝtato Kartago.

Puniko (Punica) estas malgranda genro de frukto-portantaj deciduaj arbustoj kaj arbetoj. Ĝia plej bone konata specio estas la granatujo. La alia specio de la genro, Punica protopunica, estas indiĝena planto de la insulo Sokotro; malkiel la granatujo ĝi havas rozajn (ne ruĝajn) florojn kaj fruktojn malpli grandajn kaj malpli dolĉajn. La franca kemiisto Petro Jozefo Peletiero (1788-1842) unue izolis alkaloidon kun kontraŭ-helmintaj proprecoj el la granatujo, kiu ricevis lian nomonEbah.

Kvankam oni antaŭe faris por ĝi apartan familion (Punicaceae) lastatempaj filogenezaj studoj montris ke la puniko apartenas al la familio de litrumacoj, kaj ĝin tiel klasas la Angiosperm Phylogeny Group. 

 Vidu ankaŭ 
 Petro Jozefo Peletiero (1788-1842), malkovrinto de la peletierino.

 Referencoj 

 Literaturo 

 Graham, S. A., Hall, J., Sytsma, K., & Shi, S. (2005). Phylogenetic analysis of the Lythraceae based on four gene regions and morphology. Int. J. Pl. Sci. 166: 995–1017.

Kategorio:Litrumacoj